b'\n_START_ARTICLE_\nFinans\xc3\xb8konom\n_START_PARAGRAPH_\nFinans\xc3\xb8konom, 2-\xc3\xa5rig kort videreg\xc3\xa5ende uddannelse (erhvervsakademiuddannelse) inden for revision, bank, finans, forsikring, realkredit og ejendomshandel._NEWLINE_Centrale temaer p\xc3\xa5 finans\xc3\xb8konomuddannelsen er finansiering, kapitalanvendelse, forsikring, ejendomshandel og ejendomsadministration. Uddannelsen berettiger til job p\xc3\xa5 konsulent- og mellemlederniveau i banker, forsikringsselskaber m.v._NEWLINE_Uddannelsen best\xc3\xa5r af dels en obligatorisk del, der fylder 3/4, og dels af en specialedel, som fylder 1/4. Specialedelen kan tages p\xc3\xa5 en uddannelsesinstitution i udlandet eller i en dansk eller udenlandsk virksomhed._NEWLINE_Uddannelsen kan tages p\xc3\xa5 erhvervsakademierne Esbjerg, Herning, Hobro, Holstebro, Kolding, K\xc3\xb8benhavn, N\xc3\xa6stved, Odense, R\xc3\xb8nne, Silkeborg, S\xc3\xb8nderborg og \xc3\x85rhus udbyder uddannelsen ligesom Professionsh\xc3\xb8jskolen University College Nordjyllands afdelinger i Thisted og  Aalborg. Dele af uddannelsen p\xc3\xa5 Zealand Erhvervsakademi i N\xc3\xa6stved kan i stedet tages i Holb\xc3\xa6k._NEWLINE_For at blive optaget kr\xc3\xa6ves en relevant erhvervsuddannelse eller en gymnasial uddannelse. Der kr\xc3\xa6ves, at man har best\xc3\xa5et en eksamen svarende til gymnasieniveau i engelsk C og enten matematik B eller virksomheds\xc3\xb8konomi B. Med en gymnasial eksamen kan man s\xc3\xb8ge b\xc3\xa5de i kvote 1 og kvote 2, mens ans\xc3\xb8gere med en erhvervsuddannelse kan s\xc3\xb8ge i kvote 2. I mods\xc3\xa6tning til mange andre uddannelser sker optagelse p\xc3\xa5 baggrund af en egnethedsvurdering og ikke p\xc3\xa5 baggrund af ans\xc3\xb8gers karaktergennemsnit.'